**OSNOVNA ŠKOLA BISTRA**

**ŠKOLSKI ODBOR**

Bistranska 30, Poljanica Bistranska

10298 Donja Bistra

KLASA: 602-03/20-01/07

URBROJ: 238-30-01-20-02

U Poljanici Bistranskoj, 06. srpnja 2020. godine

ZAPISNIK 47. SJEDNICE ŠKOLSKOG ODBORA ODRŽANOG 6.07.2020.

u prostorijama OŠ Bistra

PRISUTNI: Katica Pejakić, Mirjana Eršek, Sandra Brezec, Dražen Blažeković

ODSUTNI: Snježana Heric

OSTALI PRISUTNI: Eduard Kovačević-ravnatelj Škole, Barbara Knezić-voditeljica računovodstva

Sjednica je počela u 19:00 sati.

Predsjednica Školskog odbora pozdravila je sve prisutne te predložila sljedeći

D N E V N I R E D

* Verifikacija zapisnika sa prošle sjednice

1. Izvršenje financijskog plana za 2019. godinu
2. Godišnji financijski izvještaj za 2019. godinu
3. Prijedlog Odluke o raspodjeli rezultata i načinu korištenja viška u 2020. godini
4. Prijedlog Odluke o raspodjeli viška-Financijski plan 2020. godina
5. Dopuna plana nabave za 2020. godinu
6. Prestanak Ugovora o radu
7. Razno

Članovi Školskog odbora jednoglasno su usvojili zapisnik sa prošle sjednice. Također je jednoglasno usvojen i prijedlog dnevnog reda.

1. IZVRŠENJE FINANCIJSKOG PLANA ZA 2019.GODINU

Izvršenje je iskazano u indeksima , a odnosi se na rashode sufinancirane iz županijskog proračuna, državnog proračuna, vlastitih prihoda, prihoda za posebne namjene, pomoći gradskog proračuna i donacija. Zasebno je iskazana i Realizacija financijskog plana za 2019. financirana od Zagrebačke županije. Prema naputku Zagrebačke županije prebijanja na kraju godine dozvoljena su do treće razine konta, tako da smo vođeni time gotovo svugdje imali indeks potrošnje do 100. Ostale usluge imaju indeks 58 jer su se rashodi rasporedili na računalne usluge 3238 (indeks 119). Razlog povećanja rač. usluga jest podizanje na veću informatičku razinu (FINA e-računi), povećanje broja računala pa samim tim i povećanje rashoda za njihovo održavanje. Energija AKTIVNOST A100003 indeks samo 59 iz razloga što je županija rebalansom doznačila naknadno još 200.000,00 kuna, od toga je potrošeno 117.835,00 kuna, a ostatak je vraćen u proračun županije. Županijska stručna vijeća imaju indeks 218 iz razloga što 10.649,00 kn nisu planirana ni kao prihod ni kao rashod jer su dobivena naknadno bez prethodnih uputa MZO-a. Postrojenja i oprema imaju indeks 79, ne iz razloga što nije nabavljeno dovoljno opreme, već se naknadnom provedbom kurikuluma i doznakom sredstva MZO-a kupila oprema za pojedine nastavne predmete i oni su knjiženi na kontu 3221 (99.900,00).

Članovi Školskog odbora jednoglasno su usvojili Izvršenje Financijskog plana za 2019. godinu.

1. GODIŠNJI FINANCIJSKI IZVJEŠTAJ ZA 2019. GODINU

GFI za 2019. predan je u roku, a izvještaj je sastavljen od PR-RAS-a, Bilance, RAS-funkcijski, P-VRIO i Obveze. Obrazloženje financijskih izvještaja predstavljeno uz pomoć Bilješka uz godišnji financijski izvještaj (KLASA:400-01/19-01/59, ur.broj: 238-30-01-19-01 od 31.12.2019.)

Članovi Školskog odbora jednoglasno su usvojili Godišnji financijski izvještaj za 2019. godinu.

1. PRIJEDLOG ODLUKE O RASPODJELI REZULTATA I NAČINU KORIŠTENJA VIŠKA U 2020. GODINI

Predstavljen je prijedlog Odluke prisutnima, a vezan je uz godišnji financijski izvještaj gdje je u PR-RAS-u višak iskazan u iznosu od 494.169,00 kn. Dio tog iznosa treba biti utrošen po posebnim propisima, a ostatak od 443.029,00 kn prema prijedlogu biti će utrošen u izradu unutarnje instalacije za učionice informatike, servis kombija, krečenje zidova u PŠ G.Bistra, sanacija igrališta u PŠ G.Bistra, staza ispred ulaza u PŠ G.Bistra, grijanje u PŠ G.Bistra, nabava laptopa za ravnatelja i računovodstva zbog potrebe rada na daljinu, kupnja klupica za hodnike u matičnoj školi i za ostale troškove redovnog poslovanja ukoliko se ne pokriju od sredstava Zagrebačke županije za financiranje minimalnih standarda.

Članovi Školskog odbora jednoglasno su usvojili Prijedlog Odluke o raspodjeli rezultata i načinu korištenja viška u 2020. godini.

1. PRIJEDLOG ODLUKE O NAČINU KORIŠTENJA VIŠKA-FINANCIJSKI PLAN 2020. GODINA

Ova Odluka treba biti donesena na temelju Zakona o fiskalnoj odgovornosti pitanje 9.1. i 9.2.

Planirani višak za 2020. jest 33.000,00 kn, očekivano je da će se ostvariti od najma dvorane i učionica.

Članovi Školskog odbora jednoglasno su usvojili prijedlog Odluke o načinu korištenja viška-Financijski plan 2020. godina.

1. DOPUNA PLANA NABAVE ZA 2020. GODINU

U dopuni plana nabave dodane su stavke NABAVA LAPTOPA/HIBRIDNIH RAČUNALA financirana od MZO-a za provedbu kurikuluma odnosno uvođenje informatike kao izbornog predmeta od prvog razreda. Dodana je stavka NABAVA UDŽBENIKA financirana također od MZO-a. Rebalans financijskog plana 2020. se očekuje u kolovozu pa će biti povezan i sa ovom dopunom plana nabave.

Članovi Školskog odbora jednoglasno su usvojili dopunu Plana nabave za 2020. godinu.

1. PRESTANAK UGOVORA O RADU

Članovi upoznati sa raskidom ugovora o radu na određeno zbog odlaska u mirovinu ŠIMUNA ČAGALJA I JOZE KAJINIĆA.

Također raskid ugovora bit će i za zaposlenike koji su imali ugovor o radu do 60 dana.

1. RAZNO

U prvi razred za školsku godinu 2020./2021. upisano je 55-ero učenika. . Problem nastaje po područnim školama jer zbog produženog boravka roditelji žele upis iz drugih mjesta u matičnu školu, a samim time se stvara problem kod ostvarivanja prava na prijevoz učenika. Za sad po procijeni je 179 putnika.

Nabava radnih bilježnica sufinancirane od strane Općine je još upitna.

Boravak će financirati roditelji, a plaće 2 zaposlenika Općina. Biti će dva razreda i sveukupno 40 učenika.

Sjednica školskog odbora završila u 20.10 h

Predsjednica Školskog odbora: Zapisničarka:

Katica Pejakić Barbara Knezić